Tony Tony Chopper
Chopper oli alun perin poro, joka syntymästään lähtien joutui syrjinnän kohteeksi sinisen nenänsä takia. Syötyään Hito Hito no Mi (ihmisihmismarja) nimisen pirunmarjan, hänet häädettiin laumasta. Koska Chopper ei kelvannut porojen joukkoon, Chopper kokeili onneaan ihmismuodossa ja saapui ihmiskylään. Vastaanotto ei ollut toivotunlainen, vaan häntä ammuttiin ja kutsuttiin lumimieheksi. Onnekseen Tri Hiruluk löysi Chopperin, vei hänet kotiinsa ja auttoi haavoittunutta Chopperia. Heistä tuli ystäviä, ja Hiruluk nimesi uuden apulaisensa Tony Tony Chopperiksi. Syrjitty Chopper piti Hirulukia isähahmonaan ja kuten lapsi, matki tätä ja peri mm. Hirulukin naurun. Hiruluk opetti Chopperille elämän filosofiaa ja piti tunnuksenaan kirsikankukkien terälehdillä koristeltua jolly rogeria joka symboloisi kaikkien tautien parantamista. Hiruluk ja Chopper "auttoivat" ihmisiä kierrellen ovelta ovelle tarjoten lääkäritaitojaan, sillä Tri Kurehan lisäksi he olivat ainoita lääkäreitä joita ei oltu häädetty tai eivät kuuluneet Wapolin lekurijengiin.
Luettelo One Piecen sivuhahmoista
Viimeisinä päivinään hän sai Kurehalta tietoonsa tarkan ajan milloin hän kuolisi sairauteensa. Hiruluk oli pelastanut nuoren Chopper-poron, jota oltiin ammuttu. He olivat viettäneet yhdessä paljon aikaa, mutta kuolemastaan kuultuaan hän hääti Chopperin, koska ei halunnut tämän näkevän kuolemaansa. Chopper kuitenkin oli vakoillut Hirulukin ja Kurehan keskustelua, joten hän tiesi Hirulukin olevan vakavasti sairas. Hirulukin ollessa poissa hän tunkeutui Hirulukin taloon etsimään tietoa parantavasta lääkkeestä ja hän löysi kirjasta sienen kuvan, jossa oli pääkallomerkki. Chopper ajatteli sen parantavan koska Hirulukin tunnuksena oli jolly roger kirsikkapuun terälehdillä. Hän haavoittui vakavasti etsiessään sientä, mutta lopulta löydettyään sen hän palasi Hirulukin luokse ja antoi "parantavan" sienen. Hiruluk auttoi Chopperia haavojensa kanssa ja söi tietoisesti myrkkysienestä valmistetun keiton ja huomasi, että hänen odottamansa kemiallinen reaktio oli vihdoinkin syntynyt. Lähtiessään kertomaan siitä Kurehalle, hän sanoi Chopperille, että hänen kannattaisi alkaa lääkäriksi.